02.2016
Eelnõu

NARVA LINNAVALITSUS

KORRALDUS

Narva 
Linnavalitsuse reservfondist vahendite eraldamine 

1. Asjaolud ja menetluse käik.
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Narva linnapea auhinna jaoks XI Rahvusvahelise F. Chopini loomingule pühendatud noorte pianistide konkursi laureaadi ja tema õpetaja autasustamiseks summas 1 300 eurot, MTÜ’le Segakoori HUIK! kontserdi „Kui tahad näha, siis silmad sule“ korraldamisega seotud kulude katteks summas 444 eurot.
Narva Linnakantselei esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Utria dessandi ürituse toetamiseks summas 100 eurot, MTÜ’le Sõjaväeteenistuse ja lahingutegevuse veteranide liit "Bastion" kontserdi korraldamisega seotud kulude osaliseks katteks summas 486 eurot, Kaitseliidu Alutaguse Maleva toetamiseks kindralmajor Johannes Orasmaa mälestustahvli – bareljeefi püstitamiseks summas 1 000 eurot.
Vastavalt Narva Linnavalitsuse Kultuuriosakonna 15.01.2016 taotlusele nr 3.1-8/373, 13.01.2016 nr 3.1-8/280, Narva Linnakantselei 13.01.2016 taotlusele nr 1.14/296, 01.02.2016 taotlusele nr 1.14/1032, 01.02.2016 taotlusele nr 1.14/1031 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 33 000 eurot seisuga 02.02.2016.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.
3.1 Eraldada Narva Linnavalitsuse reservfondist
3.1.1 Narva Linnavalitsuse Kultuuriosakonnale – 1 300 eurot Narva linnapea auhinna jaoks XI Rahvusvahelise F. Chopini loomingule pühendatud noorte pianistide konkursi laureaadi ja tema õpetaja autasustamiseks.
3.1.2 Narva Linnakantseleile – 1 400 eurot sh 100 eurot Utria dessandi ürituse toetamiseks, 300 eurot MTÜ’le Sõjaväeteenistuse ja lahingutegevuse veteranide liit "Bastion" kontserdi korraldamisega seotud kulude osaliseks katteks, 1 000 eurot Kaitseliidu Alutaguse Maleva toetamiseks kindralmajor Johannes Orasmaa mälestustahvli – bareljeefi püstitamiseks.
3.2 Mitte toetada MTÜ Segakoori HUIK!i poolt esitatud taotlust.
      4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

